Reitti 2000 MTB
Reitti 2000 -lenkki, lähtö Maunulan majalta klo 10. Itsellä oli alla täysjousto, lopuilla osallistujilla jäykkäperäiset.
Enimmäkseen reitti on keskuspuistomaisia varsin kovapohjaisia metsäteitä. Rinnekoti-Kämmenlampi -osuus (osuus 30-36 km) on varsin teknistä maastoa, jossa täysjousto pääsi hyvin oikeuksiinsa, ja eroa muihin syntyi huomaamatta.
Ennen Haukkalampea (Nuuksion pääopastuspaikka, osuus 53-54 km) oli varsin vaikeakulkuista maastoa monine juurakkoinen ja kiviportaineen. Pyörää joutui kantamaan myös portaissa.
Solvalla-Pirttimäki (Kunnarla) -väli (osuus ~58-67 km) oli varsin pehmeää ja mäkistä metsätietä. Tuo väli ajettiinkin vauhdikkaana VK-osuutena.
Loppumatkallekin löytyi jotakin teknisempää pätkää, mutta ei kovin paljon.
Matkalla pidettiin pari lyhyttä tankkaustaukoa, Haukkalammen Nuuksion opastuskeskuksessa (auki vielä ensi viikonlopun) ja Pirttimäessä. Ensimmäiseksi tankkauspisteeksi kaavailtu Lakiston/Skogbyn Golf-kahvila oli kiinni. Myös Salmen kahvila oli kiinni, mutta viereisessä rakennuksessa ollut WC-tila oli auki. Siellä saattoi täyttää juomapullot.
Tälle reitille en vaivautuisi lähtemään edes cyclocrossilla, paitsi ehkä kokeilumielessä kerran elämässä, sen verran runsaasti oli juurakkoa ja kivikkoa.
Nousumetrejä kertyi Garminin mukaan reitille reilu 1500 m. Ajonaikaiseksi keskariksi muodostui 18,3 km/h.
GPSAlbum.com